CELEX: 62013TA0413
Language: hu
Date: 2015-03-19 00:00:00
Title: T-413/13. sz. ügy: A Törvényszék 2015. március 19-i ítélete – City Cycle Industries kontra Tanács („Dömping — Indonéziában, Malajziában, Srí Lankán és Tunéziában feladott kerékpárok behozatala — A Kínából származó kerékpárok behozatalára kivetett végleges dömpingellenes vámnak e behozatalokra való kiterjesztése — Kijátszás — Az együttműködés hiánya — Az 1225/2009/EK rendelet 13. cikke — Indokolási kötelezettség — Mérlegelési hiba — Egyenlő bánásmód — Iratbetekintés”)

4.5.2015   
            
            
               HU
            
            
               Az Európai Unió Hivatalos Lapja
            
            
               C 146/38
            
         A Törvényszék 2015. március 19-i ítélete – City Cycle Industries kontra Tanács
   (T-413/13. sz. ügy) (1)
   
   ((„Dömping - Indonéziában, Malajziában, Srí Lankán és Tunéziában feladott kerékpárok behozatala - A Kínából származó kerékpárok behozatalára kivetett végleges dömpingellenes vámnak e behozatalokra való kiterjesztése - Kijátszás - Az együttműködés hiánya - Az 1225/2009/EK rendelet 13. cikke - Indokolási kötelezettség - Mérlegelési hiba - Egyenlő bánásmód - Iratbetekintés”))
   (2015/C 146/52)
   Az eljárás nyelve: angol
   
      Felek
   
   
      Felperes: City Cycle Industries (Colombo, Srí Lanka) (képviselők: T. Müller-Ibold és F.-C. Laprévote ügyvédek)
   
      Alperes: az Európai Unió Tanácsa (képviselők: S. Boelaert meghatalmazott, segítője: R. Bierwagen és C. Hipp ügyvédek)
   
      Az alperest támogató beavatkozók: Európai Bizottság (képviselők: J.-F.Brakeland és M. França meghatalmazottak) és Maxcom Ltd (Plovdiv, Bulgária) (képviselők: L. Ruessmann ügyvéd és J. Beck solicitor)
   
      Az ügy tárgya
   
   A 990/2011/EU végrehajtási rendelettel a Kínai Népköztársaságból származó kerékpárok behozatalára kivetett végleges dömpingellenes vámnak az Indonéziában, Malajziában, Srí Lankán és Tunéziában feladott, akár Indonéziából, Malajziából, Srí Lankáról és Tunéziából származóként, akár nem ilyenként bejelentett kerékpárok behozatalára történő kiterjesztéséről szóló, 2013. május 29-i 501/2013/EU tanácsi végrehajtási rendelet (HL L 153., 1. o.) részleges megsemmisítése iránti kérelem.
   
      Az ítélet rendelkező része
   
   
               1)
            
            
               A Törvényszék a 990/2011/EU végrehajtási rendelettel a Kínai Népköztársaságból származó kerékpárok behozatalára kivetett végleges dömpingellenes vámnak az Indonéziában, Malajziában, Srí Lankán és Tunéziában feladott, akár Indonéziából, Malajziából, Srí Lankáról és Tunéziából származóként, akár nem ilyenként bejelentett kerékpárok behozatalára történő kiterjesztéséről szóló, 2013. május 29-i 501/2013/EU tanácsi végrehajtási rendelet 1. cikkének (1) és (3) bekezdését a City Cycle Industriest érintő részében megsemmisíti.
            
         
               2)
            
            
               A Törvényszék az Európai Unió Tanácsát kötelezi a City Cycle Intustries, valamint a saját költségeinek viselésére.
            
         
               3)
            
            
               Az Európai Bizottság és a Maxcom Ltd maga viseli saját költségeit.
            
         
      (1)  HL C 274., 2013.9.21